A4-0023/98

Πρόταση οδηγίας του Ευρωπαϊκού Κοινοβουλίου και του Συμβουλίου που αφορά τον συνδεδεμένο τηλεπικοινωνιακό εξοπλισμό και την αμοιβαία αναγνώριση της συμμόρφωσης του εξοπλισμού (COM(97)0257 - C4-0275/97 - 97/0149(COD))

πρόταση αυτή εγκρίνεται με τις ακόλουθες τροποποιήσεις:

(Τροπολογία 1)

Τίτλος

>Αρχικό κείμενο>

Οδηγία του Ευρωπαϊκού Κοινοβουλίου και του Συμβουλίου για συνδεδεμένο τηλεπικοινωνιακό εξοπλισμό και την αμοιβαία αναγνώριση της συμμόρφωσης του εξοπλισμού

>Κείμενο μετά την ψηφοφορία στο ΕΚ>

Οδηγία του Ευρωπαϊκού Κοινοβουλίου και του Συμβουλίου για τερματικό ραδιοφωνικό και τηλεπικοινωνιακό εξοπλισμό και την αμοιβαία αναγνώριση της συμμόρφωσής του

>Κείμενο μετά την ψηφοφορία στο ΕΚ>

(Ο όρος συνδεδεμένος τηλεπικοινωνιακός εξοπλισμός (ΣΤΕ) αντικαθίσταται από τον όρο τερματικός ραδιοφωνικός και τηλεπικοινωνιακός εξοπλισμός (ΤΡΤΕ) σε όλο το κείμενο)

(Τροπολογία 2)

Αιτιολογική σκέψη 3α (νέα)

>Κείμενο μετά την ψηφοφορία στο ΕΚ>

(3α) ότι, δεδομένης της αυξανόμενης σημασίας του τερματικού τηλεπικοινωνιακού εξοπλισμού και του δικτύου που χρησιμοποιεί τη μετάδοση μέσω ραδιοκυμάτων παράλληλα με τον συνδεδεμένο καλωδιακά εξοπλισμό, οποιαδήποτε ρύθμιση σχετικά με την κατασκευή, την εμπορία και τη χρήση ΤΡΤΕ θα πρέπει να καλύπτει και τις δύο κατηγορίες τέτοιου είδους εξοπλισμού[semigr ]

(Τροπολογία 3)

Αιτιολογική σκέψη 10

>Αρχικό κείμενο>

(10) ότι ο συνδεδεμένος τηλεπικοινωνιακός εξοπλισμός μπορεί να καταλάβει υπέρμετρο ποσοστό περιορισμένων πόρων, όπως το φάσμα των ραδιοσυχνοτήτων[semigr ]

>Κείμενο μετά την ψηφοφορία στο ΕΚ>

(10) ότι θα πρέπει να διασφαλισθεί και να προωθηθεί η αποδοτικότερη δυνατή χρήση περιορισμένων πόρων, όπως το φάσμα των ραδιοσυχνοτήτων, χάρη στις πλέον εξελιγμένες μορφές των τεχνολογιών αυτών[semigr ]

(Τροπολογία 4)

Αιτιολογική σκέψη 14

>Αρχικό κείμενο>

(14) ότι οι τηλεπικοινωνίες είναι σημαντικές για την ευημερία και την απασχόληση ατόμων με ειδικές ανάγκες που αποτελούν ουσιαστικό και αυξανόμενο ποσοστό του πληθυσμού της Ευρώπης[semigr ]

>Κείμενο μετά την ψηφοφορία στο ΕΚ>

(14) ότι οι τηλεπικοινωνίες είναι σημαντικές για την ευημερία και την απασχόληση ατόμων με ειδικές ανάγκες που αποτελούν ουσιαστικό και αυξανόμενο ποσοστό του πληθυσμού της Ευρώπης[semigr ] ότι ο τηλεπικοινωνιακός εξοπλισμός πρέπει, κατά συνέπεια, όποτε τούτο είναι δυνατό, να σχεδιάζεται κατά τέτοιο τρόπο ώστε να μπορεί να χρησιμοποιείται από άτομα με ειδικές ανάγκες χωρίς ανάγκη προσαρμογής ή με ελάχιστες προσαρμογές[semigr ]

(Τροπολογία 5)

Αιτιολογική σκέψη 20α (νέα)

>Κείμενο μετά την ψηφοφορία στο ΕΚ>

(20α) ότι η οδηγία αυτή δεν περιορίζει τη μη εμπορική διαμόρφωση, μετατροπή ή χρήση ΤΡΤΕ, για ερασιτεχνικές ραδιοκυματικές και δορυφορικές υπηρεσίες, από αδειούχους ραδιοερασιτέχνες[semigr ]

(Τροπολογία 6)

Άρθρο 1

>Αρχικό κείμενο>

Με την παρούσα οδηγία καθιερώνεται κανονιστικό πλαίσιο στην Ευρωπαϊκή Κοινότητα για τη διάθεση στην αγορά, την ελεύθερη κυκλοφορία και τη λειτουργία συνδεδεμένου τηλεπικοινωνιακού εξοπλισμού (CTE/ΣΤΕ) που συμμορφούται προς τις βασικές απαιτήσεις.

>Κείμενο μετά την ψηφοφορία στο ΕΚ>

Με την παρούσα οδηγία καθιερώνεται κανονιστικό πλαίσιο στην Ευρωπαϊκή Κοινότητα για τη διάθεση στην αγορά, την ελεύθερη διακίνηση και τη λειτουργία ραδιοφωνικού εξοπλισμού (ΡE) λειτουργούντος σε εναρμονισμένα φάσματα συχνοτήτων και για Τερματικό Τηλεπικοινωνιακό Εξοπλισμό (ΤΤΕ) προσαρμοσμένο σε σταθερά δίκτυα. Η παρούσα οδηγία ορίζει επίσης ένα κοινοτικό ρυθμιστικό πλαίσιο για την ελεύθερη διακίνηση του ραδιοτηλεπικοινωνιακού εξοπλισμού (ΡTE).

(Τροπολογία 7)

Άρθρο 2, σημείο ε)

>Αρχικό κείμενο>

Η τεχνική προδιαγραφή που έχει εγκριθεί από αναγνωρισμένο οργανισμό τυποποίησης κατόπιν εντολής από την Επιτροπή σύμφωνα με τις διαδικασίες που ορίζει η οδηγία 83/189/ΕΟΚ του Συμβουλίου (9) για το σκοπό καθιέρωσης ευρωπαϊκής απαίτησης, η συμμόρφωση με την οποία δεν είναι υποχρεωτική.

>Κείμενο μετά την ψηφοφορία στο ΕΚ>

Η τεχνική προδιαγραφή που έχει εγκριθεί από αναγνωρισμένο οργανισμό τυποποίησης κατόπιν εντολής από την Επιτροπή σύμφωνα με τις διαδικασίες που ορίζει η οδηγία 83/189/ΕΟΚ του Συμβουλίου (9) για το σκοπό καθιέρωσης ευρωπαϊκής απαίτησης, η συμμόρφωση με την οποία συνιστάται και μπορεί να ενθαρρυνθεί, παρότι δεν είναι υποχρεωτική.

(Τροπολογία 8)

Άρθρο 3

>Αρχικό κείμενο>

1. Οι ακόλουθες γενικές βασικές απαιτήσεις ισχύουν για κάθε τύπο ΣΤΕ:

>Κείμενο μετά την ψηφοφορία στο ΕΚ>

1. Ο ΤΡΤΕ που αναφέρεται στο άρθρο 2 θα πρέπει να είναι κατασκευασμένος κατά τρόπο ώστε:

>Κείμενο μετά την ψηφοφορία στο ΕΚ>

- α) ο ίδιος εξοπλισμός ή η ορθή του χρήση να μην θέτει σε κίνδυνο την υγεία ή την ασφάλεια του χρήστη ή οποιουδήποτε άλλου ατόμου[semigr ]

>Κείμενο μετά την ψηφοφορία στο ΕΚ>

- αα) να μπορεί, στο πλαίσιο κάποιων λογικών δυνατοτήτων, να χρησιμοποιείται από άτομα με ειδικές ανάγκες ή να προσαρμόζεται στις ανάγκες τους [semigr ]

>Αρχικό κείμενο>

α) οι βασικές απαιτήσεις που περιέχονται στην οδηγία 73/23/ΕΟΚ όσον αφορά την ασφάλεια, ανεξάρτητα από τα όρια τάσης του ΣΤΕ[semigr ]

>Κείμενο μετά την ψηφοφορία στο ΕΚ>

α) να ικανοποιούνται οι βασικές απαιτήσεις που περιέχονται στην οδηγία 73/23/ΕΟΚ όσον αφορά την ασφάλεια, ανεξάρτητα από τα όρια τάσης του TPET[semigr ]

>Αρχικό κείμενο>

β) οι βασικές απαιτήσεις που περιέχονται στην οδηγία 89/336/ΕΟΚ όσον αφορά την ηλεκτρομαγνητική συμβατότητα[semigr ]

>Κείμενο μετά την ψηφοφορία στο ΕΚ>

β) να ικανοποιούνται οι βασικές απαιτήσεις που περιέχονται στην οδηγία 89/336/ΕΟΚ όσον αφορά την ηλεκτρομαγνητική συμβατότητα[semigr ]

>Αρχικό κείμενο>

2. Οι ειδικές βασικές απαιτήσεις που ισχύουν για κάθε τύπο ΣΤΕ δύνανται να επιλέγονται σύμφωνα με τις διατάξεις του άρθρου 4 από τον ακόλουθο κατάλογο:

>Κείμενο μετά την ψηφοφορία στο ΕΚ>

2. Ο ραδιοφωνικός εξοπλισμός θα πρέπει επίσης να κατασκευάζεται εις τρόπον ώστε να χρησιμοποιεί πράγματι το φάσμα που έχει παραχωρηθεί σε χερσαίες/διαστημικές ραδιοεπικοινωνιακές πηγές και σε πηγές που κινούνται σε τροχιά, σύμφωνα με τους κανονισμούς ITU και τις αποφάσεις της Ευρωπαϊκής Επιτροπής Ραδιοεπικοινωνίας (ERC). Για τον εξοπλισμό που προορίζεται αποκλειστικά για την Υπηρεσία Ερασιτεχνικής Ραδιοφωνίας, όπως ορίζεται από στον κανονισμό RR S1.56 της Διεθνούς Ένωσης Τηλεπικοινωνιών, και για την Ερασιτεχνική Δορυφορική Υπηρεσία, όπως ορίζεται στον κανονισμό RR S1.57, η συμμόρφωση προς τις βασικές απαιτήσεις μπορεί να αποδειχθεί από μια τεχνική προδιαγραφή που να καλύπτει μόνο τον περιορισμό των εκπομπών εκτός των ζωνών που εκχωρούνται στην Υπηρεσία Ερασιτεχνικής Ραδιοφωνίας, με την επιφύλαξη του άρθρου 8.

>Αρχικό κείμενο>

α) πρόληψη κατάχρησης πόρων δικτύου που προκαλεί απαράδεκτη υποβάθμιση των παρεχομένων υπηρεσιών σε τρίτους εκτός του χρήστη του ΣΤΕ[semigr ]

>Κείμενο μετά την ψηφοφορία στο ΕΚ>

2α. Ο τερματικός εξοπλισμός πρέπει να είναι κατασκευασμένος κατά τρόπον ώστε:

α) να προλαμβάνεται η καταχρηστική χρήση των πηγών του δικτύου που προκαλούν απαράδεκτη υποβάθμιση της υπηρεσίας[semigr ]

β) να είναι συμβατός με το/α δίκτυο(α).

2β. Σύμφωνα με τη διαδικασία που προβλέπεται στο άρθρο 12, η Επιτροπή μπορεί να αποφασίζει ότι ο τερματικός εξοπλισμός εντός μιας συγκεκριμένης κατηγορίας εξοπλισμού πρέπει να κατασκευάζεται κατά τρόπον ώστε:

α) να μπορεί να τοποθετείται μεταξύ των ONTP του ιδίου τύπου στην Κοινότητα[semigr ]

>Κείμενο μετά την ψηφοφορία στο ΕΚ>

και/ή

>Αρχικό κείμενο>

β) διασυνεργασία μέσω δικτύου (δικτύων) και κοινοτικής κλίμακας φορητότητα μεταξύ ΟΝΤΡ του ιδίου τύπου[semigr ]

>Κείμενο μετά την ψηφοφορία στο ΕΚ>

β) να περιέχει προδιαγραφές ασφαλείας ώστε να εξασφαλίζεται η προστασία της ιδιωτικότητας του χρήστη[semigr ]

>Κείμενο μετά την ψηφοφορία στο ΕΚ>

και/ή

>Αρχικό κείμενο>

γ) αποτελεσματική χρήση φάσματος κατανεμημένου σε επίγειες/δορυφορικές ραδιοεπικοινωνίες.

>Κείμενο μετά την ψηφοφορία στο ΕΚ>

γ) να ανταποκρίνεται σε ορισμένα στοιχεία που εξασφαλίζουν πρόσβαση σε υπηρεσίες ασφαλείας και έκτακτης ανάγκης.

>Κείμενο μετά την ψηφοφορία στο ΕΚ>

2γ. Προς το συμφέρον των ατόμων με ειδικές ανάγκες και σύμφωνα με τη διαδικασία που προβλέπεται στο άρθρο 12, η Επιτροπή μπορεί να αποφασίζει ότι ο τερματικός εξοπλισμός που μπορεί να χρησιμοποιηθεί από τα άτομα αυτά, πρέπει να ανταποκρίνεται σε ορισμένα χαρακηριστικά.

>Κείμενο μετά την ψηφοφορία στο ΕΚ>

2δ. Σε περίπτωση εναρμονισμένων προτύπων, οι ουσιώδεις απαιτήσεις για κάθε τύπο ΤΡΤΕ καθορίζονται από το ETSI (Ευρωπαϊκό Ινστιτούτο Τηλεπικοινωνιακής Τυποποίησης).

(Τροπολογία 9)

Άρθρο 4

>Αρχικό κείμενο>

Προσδιορισμός συναφών ειδικών βασικών απαιτήσεων

>Κείμενο μετά την ψηφοφορία στο ΕΚ>

Δημοσίευση των προδιαγραφών των σημείων διασύνδεσης

>Αρχικό κείμενο>

1. Η Επιτροπή προσδιορίζει τις ισχύουσες για κάθε τύπο ΣΤΕ ειδικές βασικές απαιτήσεις σύμφωνα με τη διαδικασία του άρθρου 12. Κατά την επιλογή των εφαρμοστέων ειδικών βασικών απαιτήσεων η Επιτροπή λαμβάνει δεόντως υπόψη, όπου χρειάζεται:

>Κείμενο μετά την ψηφοφορία στο ΕΚ>

1. Τα κράτη μέλη γνωστοποιούν στην Επιτροπή τις ραδιοφωνικές διασυνδέσεις που έχουν ρυθμίσει, εφόσον δεν έχουν γνωστοποιηθεί βάσει των διατάξεων της οδηγίας 83/189/ΕΟΚ. Αφού ζητηθεί η γνώμη της επιτροπής που προβλέπεται στο άρθρο 12, η Επιτροπή καθορίζει την ισοδυναμία μεταξύ των γνωστοποιημένων διασυνδέσεων και προσδιορίζει έναν δείκτη κατηγορίας εξοπλισμού που δημοσιεύεται στην επίσημη Εφημερίδα των Ευρωπαϊκών Κοινοτήτων.

>Αρχικό κείμενο>

α) την προστασία της υγείας,

>Αρχικό κείμενο>

β) τα χαρακτηριστικά για χρήστες με ειδικές ανάγκες,

>Αρχικό κείμενο>

γ) χαρακτηριστικά για υπηρεσίες έκτακτης ανάγκης και υπηρεσίες ασφάλειας,

>Αρχικό κείμενο>

δ) την προστασία της ιδιωτικής ζωής.

>Αρχικό κείμενο>

Οι ισχύουσες βασικές απαιτήσεις δημοσιεύονται στην Επίσημη Εφημερίδα των Ευρωπαϊκών Κοινοτήτων.

>Αρχικό κείμενο>

2. Τα κράτη μέλη κοινοποιούν στην Επιτροπή τους τύπους ΟΝΤΡ που είναι ή πρόκειται να καταστούν διαθέσιμοι ευθύς μόλις τους πληροφορηθούν. Στη συνέχεια, η Επιτροπή ενημερώνει την επιτροπή του άρθρου 12, εφεξής αναφερόμενη ως η επιτροπή TCAM σχετικά με τους υφιστάμενους και προγραμματιζόμενους τύπους ΟΝΤΡ.

>Κείμενο μετά την ψηφοφορία στο ΕΚ>

2. Τα κράτη μέλη κοινοποιούν στην Επιτροπή τους τύπους ΟΝΤ που χρησιμοποιούν τα δίκτυα τα οποία προσφέρουν τις υπηρεσίες τους στο κοινό. Τα κράτη μέλη φροντίζουν ώστε οι φορείς εκμετάλλευσης των δικτύων που προσφέρουν υπηρεσίες στο κοινό, να δημοσιεύουν και να ενημερώνουν σε τακτά χρονικά διαστήματα ακριβείς και δέουσες τεχνικές προδιαγραφές σχετικά με τα σημεία αυτά τερματισμού του δικτύου. Οι προδιαγραφές πρέπει να είναι επαρκώς λεπτομερείς ώστε να επιτρέπουν τη σχεδίαση συμβατού τερματικού εξοπλισμού.

>Αρχικό κείμενο>

3. Τα κράτη μέλη εξασφαλίζουν ότι οι φορείς εκμετάλλευσης όλων των δικτύων δημοσιεύουν και ενημερώνουν τακτικά, ακριβείς και κατάλληλες τεχνικές προδιαγραφές των διαθέσιμων ΟΝΤΡ και των τύπων ΣΤΕ που υποστηρίζουν. Οι προδιαγραφές είναι επαρκώς λεπτομερείς ώστε να καθίσταται δυνατός ο σχεδιασμός συμβατού ΣΤΕ.

(Τροπολογία 10)

Άρθρο 5

>Αρχικό κείμενο>

1. Εφόσον ο ΣΤΕ ανταποκρίνεται στα οικεία εναρμονισμένα πρότυπα, των οποίων οι αριθμοί αναφοράς έχουν δημοσιευθεί στην Επίσημη Εφημερίδα των Ευρωπαϊκών Κοινοτήτων, τα κράτη μέλη θεωρούν ότι υπάρχει συμμόρφωση με τις βασικές απαιτήσεις που αναφέρονται στο άρθρο 3 και το άρθρο4, όπως καλύπτονται από τα εν λόγω πρότυπα. Κατ'επιλογήν του κατασκευαστή και, ιδίως, εάν δεν υφίσταται εναρμονισμένο πρότυπο, η συμμόρφωση με τις συναφείς βασικές απαιτήσεις μπορεί να αποδειχθεί μέσω συμμόρφωσης με τεχνική προδιαγραφή, κατάλληλη με τις συναφείς βασικές απαιτήσεις.

>Κείμενο μετά την ψηφοφορία στο ΕΚ>

1. Εφόσον ο ΤΡΤΕ ανταποκρίνεται στα οικεία εναρμονισμένα πρότυπα, των οποίων οι αριθμοί αναφοράς έχουν δημοσιευθεί στην Επίσημη Εφημερίδα των Ευρωπαϊκών Κοινοτήτων, τα κράτη μέλη θεωρούν ότι υπάρχει συμμόρφωση με τις βασικές απαιτήσεις που αναφέρονται στο άρθρο 3 και το άρθρο4, όπως καλύπτονται από τα εν λόγω πρότυπα. Εάν δεν υφίσταται εναρμονισμένο πρότυπο, η συμμόρφωση με τις συναφείς βασικές απαιτήσεις μπορεί να αποδειχθεί μέσω συμμόρφωσης με τεχνική προδιαγραφή, στην οποία θα έει πρόσβαση το κοινό κατάλληλη με τις συναφείς βασικές απαιτήσεις σύμφωνα με τις διαδικασίες που προβλέπονται στο άρθρο 9 (4).

>Αρχικό κείμενο>

2. Σε περίπτωση που κράτος μέλος ή η Επιτροπή κρίνει ότι εναρμονισμένο πρότυπο που αναφέρεται στην παράγραφο 1 δεν συμμορφούται προς τις επιλεγμένες ειδικές βασικές απαιτήσεις που αναφέρονται στο άρθρο 3 παράγραφος 2 και στο άρθρο 4, παράγραφος 1, η Επιτροπή ή το ενδιαφερόμενο κράτος μέλος θέτει το ζήτημα ενώπιον της επιτροπής TCAM και κινεί τις διαδικασίες που περιγράφονται στο άρθρο 12.

>Κείμενο μετά την ψηφοφορία στο ΕΚ>

2. Σε περίπτωση που κράτος μέλος ή η Επιτροπή κρίνει ότι ένα εναρμονισμένο πρότυπο ή προδιαγραφή που αναφέρεται στην παράγραφο 1, δεν συμμορφούται προς τις ειδικές βασικές απαιτήσεις που αναφέρονται στο άρθρο 3, το οποίο προορίζεται να καλύψει, η Επιτροπή ή το ενδιαφερόμενο κράτος μέλος θέτει το ζήτημα ενώπιον της επιτροπής TCAM.

>Κείμενο μετά την ψηφοφορία στο ΕΚ>

Μετά από διαβούλευση με την επιτροπή TCAM και σύμφωνα με την προβλεπόμενη στο άρθρο 12 διαδικασία, η Επιτροπή μπορεί να διανείμει τις κατευθυντήριες γραμμές σχετικά με την ερμηνεία του εναρμονισμένου προτύπου και μπορεί να δημοσιεύσει έναν κατάλογο διορθώσεων στο εναρμονισμένο πρότυπο εν αναμονή της επίσημης διόρθωσης του τελευταίου. Μετά από διαβούλευση με την επιτροπή TCAM και σύμφωνα με τη διαδικασία που προβλέπεται στο άρθρο 12, η Επιτροπή μπορεί να αποσύρει τη δημοσίευση των εναρμονισμένων προτύπων από την Επίσημη Εφημερίδα των Ευρωπαϊκών Κοινοτήτων.

(Τροπολογία 20)

Άρθρο 6, παράγραφος 2

>Αρχικό κείμενο>

2. Τα κράτη μέλη εξασφαλίζουν ότι η σύνδεση ΣΤΕ σε κατάλληλα ONTP δεν

απορρίπτεται για λόγους τεχνικής ασυμβατότητας, σε περίπτωση που ο ΣΤΕ

συμμορφούται προς τις απαιτήσεις του άρθρου 3.

>Κείμενο μετά την ψηφοφορία στο ΕΚ>

2. Τα κράτη μέλη εξασφαλίζουν ότι οι χρήστες του δικτύου δεν αρνούνται τη σύνδεση ΤΡΤΕ σε κατάλληλα τερματικά για τεχνικούς λόγους, όταν η συσκευή

συμμορφούται προς τις απαιτήσεις του άρθρου 3, εκτός από τις επείγουσες περιπτώσεις όπου η προστασία του δικτύου απαιτεί την άμεση αποσύνδεση της συσκευής, ενώ προσφέρεται στον χρήστη εναλλακτική λύση.

(Τροπολογία 13)

Άρθρο 6, παράγραφος 3γ (νέα)

>Κείμενο μετά την ψηφοφορία στο ΕΚ>

3γ. Σε περίπτωση που μια επιχείρηση τηλεπικοινωνιών μπορεί να αποδείξει ότι ένας ΣΤΕ που έχει κριθεί σύμφωνος προς την παρούσα οδηγία, προκαλεί βλάβες στο δίκτυό του ή δεν χρησιμοποιείται ορθά, η αρχή επιτήρησης μπορεί να της επιτρέψει να αρνηθεί την σύνδεση του εξοπλισμού αυτού με το δίκτυό της. Τα κράτη μέλη κοινοποιούν την εξουσιοδότηση αυτή στην Επιτροπή.

(Τροπολογία 21)

Άρθρο 7

>Αρχικό κείμενο>

1. Σε περίπτωση που κράτος μέλος διαπιστώσει ότι ΣΤΕ που έχει τεθεί στην αγορά στην επικράτειά του δεν συμμορφούται προς τις συναφείς με τον τύπο του ΣΤΕ βασικές απαιτήσεις, λαμβάνει τα ενδεικνυόμενα μέτρα για την απόσυρση των εν λόγω προϊόντων από την αγορά και απαγορεύει την περαιτέρω διάθεσή τους στην αγορά.

>Κείμενο μετά την ψηφοφορία στο ΕΚ>

1. Σε περίπτωση που κράτος μέλος εξακριβώσει ότι συσκευή που εμπίπτει στο πεδίο εφαρμογής της οδηγίας αυτής δεν συμμορφούται με τις απαιτήσεις του άρθρου 3, λαμβάνει όλα τα δέοντα και ανάλογα μέτρα στο έδαφός του ώστε να αποφευχθούν οι συνέπειες τέτοιας μη συμμόρφωσης, όπως δίνοντας εντολή στους χρήστες να αρνηθούν τη σύνδεση της συσκευής στα δίκτυα, αποσύροντας τη συσκευή από την αγορά, απαγορεύοντας τη διάθεσή της στην αγορά ή περιορίζοντας την ελεύθερη διακίνησή της.

>Αρχικό κείμενο>

2. Το ενδιαφερόμενο κράτος μέλος κοινοποιεί αμέσως στην Επιτροπή όλες τις αποφάσεις που αφορούν τη μη συμμόρφωση, αναφέροντας τους λόγους για την απόφασή του, καθώς και εάν η μη συμμόρφωση οφείλεται σε:

>Κείμενο μετά την ψηφοφορία στο ΕΚ>

2. Το ενδιαφερόμενο κράτος μέλος κοινοποιεί αμέσως στην Επιτροπή και τα άλλα κράτη μέλη κάθε νέα μέτρα, αναφέροντας τους λόγους για την απόφασή του, καθώς και εάν η μη συμμόρφωση οφείλεται σε:

>Αρχικό κείμενο>

α) εσφαλμένη εφαρμογή των αναφερομένων στο άρθρο 5 εναρμονισμένων προτύπων[semigr ]

>Κείμενο μετά την ψηφοφορία στο ΕΚ>

α) εσφαλμένη εφαρμογή των αναφερομένων στο άρθρο 5 εναρμονισμένων προτύπων[semigr ]

>Αρχικό κείμενο>

β) ελλείψεις στα αναφερόμενα στο άρθρο 5 εναρμονισμένα πρότυπα[semigr ]

>Κείμενο μετά την ψηφοφορία στο ΕΚ>

β) ελλείψεις στα αναφερόμενα στο άρθρο 5 εναρμονισμένα πρότυπα[semigr ]

>Αρχικό κείμενο>

γ) χρησιμοποίηση ακατάλληλων τεχνικών προδιαγραφών.

>Κείμενο μετά την ψηφοφορία στο ΕΚ>

γ) μη τήρηση των απαιτήσεων που αναφέρονται στο άρθρο 3 όταν η συσκευή δεν ικανοποιεί τις προδιαγραφές που αναφέρονται στο άρθρο 5(1).

>Αρχικό κείμενο>

3. Σε περίπτωση που η αναφερόμενη στην παράγραφο 2 μη συμμόρφωση αποδίδεται σε ελλείψεις των ισχυόντων εναρμονισμένων προτύπων, η Ευρωπαϊκή Επιτροπή θέτει το ζήτημα ενώπιον της επιτροπής TCAM εντός δύο μηνών από την ημερομηνία της κοινοποίησης εκ μέρους του κράτους μέλους.

>Κείμενο μετά την ψηφοφορία στο ΕΚ>

3. Στην περίπτωση που η απόφαση η οποία αναφέρεται στην παράγραφο 1 αποδίδεται σε λανθασμένη εφαρμογή των εναρμονισμένων προδιαγραφών οι οποίες αναφέρονται στο άρθρο 5 ή όπου η συσκευή δεν ικανοποιεί τις προδιαγραφές που αναφέρονται στο άρθρο 5(1), η Επιτροπή προβαίνει σε διαβουλεύσεις με τα ενδιαφερόμενα μέρη το συντομότερο δυνατόν. Στην περίπτωση που η Επιτροπή κρίνει, μετά τις διαβουλεύσεις αυτές, ότι η ενέργεια είναι αιτιολογημένη, ενημερώνει αμέσως το κράτος μέλος που έλαβε το μέτρο καθώς και τα λοιπά κράτη μέλη.

>Κείμενο μετά την ψηφοφορία στο ΕΚ>

Στην περίπτωση που απόφαση η οποία αναφέρεται στην παράγραφο 1 αποδίδεται σε ελλείψεις στις προδιαγραφές των ισχυόντων εναρμονισμένων προτύπων, η Ευρωπαϊκή Επιτροπή θέτει το ζήτημα ενώπιον της επιτροπής TCAM εντός δύο μηνών. Η Επιτροπή πρέπει να γνωμοδοτήσει σύμφωνα με τη διαδικασία που προβλέπεται στο άρθρο 12. Στην περίπτωση που η Επιτροπή κρίνει, μετά τη διαβούλευση αυτή, ότι η ενέργεια είναι δικαιολογημένη, ενημερώνει αμέσως το κράτος μέλος που έλαβε το μέτρο καθώς και τα άλλα κράτη μέλη και κινεί τις διαδικασίες που αναφέρονται στο άρθρο 5 παράγραφος 2.

>Αρχικό κείμενο>

4. Η Επιτροπή ενημερώνει το κράτος μέλος σχετικά με την πρόοδο και το αποτέλεσμα οποιασδήποτε διαδικασίας που κινήθηκε σύμφωνα με την παράγραφο 3.

>Κείμενο μετά την ψηφοφορία στο ΕΚ>

4. Η Επιτροπή ενημερώνει το κράτος μέλος σχετικά με την πρόοδο και το αποτέλεσμα οποιασδήποτε διαδικασίας που κινήθηκε σύμφωνα με την παράγραφο 3.

>Κείμενο μετά την ψηφοφορία στο ΕΚ>

4α. Η Επιτροπή διατηρεί αρχείο των περιπτώσεων που της γνωστοποιούν τα κράτη μέλη.

(Τροπολογία 23)

Άρθρο 8

>Αρχικό κείμενο>

1. Κατασκευαστές ή οι εξουσιοδοτημένοι αντιπρόσωποί τους, εγκατεστημένοι στην Κοινότητα, που διαθέτουν στην κοινοτική αγορά προϊόντα τα οποία δεν συμμορφούνται προς τις ισχύουσες βασικές απαιτήσεις, φέρουν ευθύνη για τη ζημία όπως περιγράφεται στο άρθρο 9 της οδηγίας 85/374/ΕΟΚ, καθώς και για άμεση περιουσιακή ζημία συνεπεία της μη συμμόρφωσης. Στην οικονομική ζημία δεν περιλαμβάνεται το διαφυγόν κέρδος.

>Κείμενο μετά την ψηφοφορία στο ΕΚ>

1. Κατασκευαστές ή πωλητές οι οποίοι είναι υπεύθυνοι για τη διάθεση στην κοινοτική αγορά προϊόντων τα οποία δεν ανταποκρίνονται στα σχετικά εναρμονισμένα πρότυπα και δεν συμμορφούνται προς τις ισχύουσες βασικές απαιτήσεις, φέρουν ευθύνη για τη ζημία όπως περιγράφεται στο άρθρο 9 της οδηγίας 85/374/ΕΟΚ, καθώς και για περιουσιακή ζημία οποιουδήποτε μέρους συνεπεία της μη συμμόρφωσης. Στην οικονομική ζημία δεν περιλαμβάνεται το διαφυγόν κέρδος.

>Αρχικό κείμενο>

2. Κατασκευαστές ή οι εξουσιοδοτημένοι αντιπρόσωποί τους εγκατεστημένοι στην Κοινοτήτα δεν φέρουν ευθύνη για τις προσδιοριζόμενες στο άρθρο 8 παράγραφος 1, ζημίες εάν είναι σε θέση να αποδείξουν ότι η(οι) βασική(-ές) απαίτηση(-εις) προς την οποία δεν συμμορφούνται δεν είχε προσδιορισθεί σύμφωνα με τις διατάξεις του άρθρου 4 κατά τη χρονική στιγμή της διάθεσης του εξοπλισμού στην αγορά.

>Κείμενο μετά την ψηφοφορία στο ΕΚ>

2. Κατασκευαστές ή οι εξουσιοδοτημένοι αντιπρόσωποί τους εγκατεστημένοι στην Κοινοτήτα δεν φέρουν ευθύνη για τις προσδιοριζόμενες στο άρθρο 8 παράγραφος 1, ζημίες εάν είναι σε θέση να αποδείξουν ότι η(οι) βασική(-ές) απαίτηση(-εις) προς την οποία δεν συμμορφούνται δεν είχε προσδιορισθεί σύμφωνα με τις διατάξεις του άρθρου 4 κατά τη χρονική στιγμή της διάθεσης του εξοπλισμού στην αγορά, ή εάν είναι σε θέση να αποδείξουν ότι δεν είχαν την πρόθεση να χρησιμοποιήσουν τον εξοπλισμό αυτό μέσα στα όρια της Κοινότητας και ότι ο πωλητής που είναι υπεύθυνος για τη διάθεσή του στην kοινοτική αγορά ήταν κατάλληλα ενημερωμένος επ´ αυτού.

(Τροπολογία 15)

Άρθρο 11, παράγραφοι 1 και 2

>Αρχικό κείμενο>

1. ΣΤΕ που καλύπτει τις συναφείς βασικές απαιτήσεις φέρει την αναφερόμενη στο παράρτημα IV σήμανση συμμόρφωσης CE. Ο κατασκευαστής ή ο εξουσιοδοτημένος αντιπρόσωπός του εντός της Κοινότητας επιθέτει τη σήμανση, κατά περίπτωση συνοδευόμενη από τον αναγνωριστικό αριθμό του αναφερόμενου στην παράγραφο 2 του άρθρου 10 κοινοποιημένου οργανισμού. Επί του εξοπλισμού δύναται να τοποθετηθεί οποιαδήποτε άλλη σήμανση υπό την προϋπόθεση ότι δεν επηρεάζεται η ορατότητα και αναγνωσιμότητα της σήμανσης CE.

>Κείμενο μετά την ψηφοφορία στο ΕΚ>

1. ΤΡΤΕ που καλύπτει τις συναφείς βασικές απαιτήσεις και όλες τις οδηγίες που ισχύουν σχετικά με αυτόν, φέρει την αναφερόμενη στο παράρτημα IV σήμανση συμμόρφωσης CE. Ο κατασκευαστής ή ο εξουσιοδοτημένος αντιπρόσωπός του εντός της Κοινότητας επιθέτει τη σήμανση, συνοδευόμενη στο μέτρο του δυνατού από τον αναγνωριστικό αριθμό του αναφερόμενου στην παράγραφο 2 του άρθρου 10 κοινοποιημένου οργανισμού, καθώς και από κάθε άλλη κατάλληλη πληροφορία επιτρέπουσα τον εντοπισμό του υπευθύνου προσώπου σε περίπτωση μη τήρησης των βασικών απαιτήσεων. Εάν η συμμόρφωση οφείλεται στην εφαρμογή εναρμονισμένων προτύπων, η αναφορά στο πρότυπο δύναται να ενσωματώνεται στη σήμανση ή να προστίθεται σ´ αυτήν. Επί του εξοπλισμού δύναται να τοποθετηθεί οποιαδήποτε άλλη σήμανση υπό την προϋπόθεση ότι δεν επηρεάζεται η ορατότητα, η αναγνωσιμότητα και η σαφής διάκριση της σήμανσης CE από την άλλη αυτή σήμανση.

>Αρχικό κείμενο>

2. Απαγορεύεται σε ΣΤΕ, ανεξαρτήτως της συμμόρφωσής του με τις συναφείς βασικές απαιτήσεις, να φέρει οποιαδήποτε άλλη σήμανση που είναι δυνατόν να παραπλανήσει τρίτους, όσον αφορά τη σημασία και τη μορφή της καθοριζόμενης στο παράρτημα IV σήμανσης CE.

>Κείμενο μετά την ψηφοφορία στο ΕΚ>

2. Απαγορεύεται σε ΤΡΤΕ, ανεξαρτήτως της συμμόρφωσής του ή όχι με τα εναρμονισμένα πρότυπα, να φέρει οποιαδήποτε άλλη σήμανση που είναι δυνατόν να παραπλανήσει τρίτους, όσον αφορά τη σημασία και τη μορφή της καθοριζόμενης στο παράρτημα IV σήμανσης CE.

(Τροπολογία 16)

Άρθρο 12

>Αρχικό κείμενο>

1. Η Επιτροπή επικουρείται από την επιτροπή διαπίστωσης της συμμόρφωσης και επιτήρησης της αγοράς στον τομέα των τηλεπικοινωνιών (TCAM), συμβουλευτικού χαρακτήρα, την οποία αποτελούν αντιπρόσωποι των κρατών μελών και της οποίας προεδρεύει ο αντιπρόσωπος της Επιτροπής.

>Κείμενο μετά την ψηφοφορία στο ΕΚ>

1. Η Επιτροπή επικουρείται από την επιτροπή διαπίστωσης της συμμόρφωσης και επιτήρησης της αγοράς στον τομέα των τηλεπικοινωνιών (TCAM), συμβουλευτικού χαρακτήρα, την οποία αποτελούν αντιπρόσωποι των κρατών μελών και της οποίας προεδρεύει ο αντιπρόσωπος της Επιτροπής. Η Επιτροπή έχει διαβουλεύσεις με τους εκπροσώπους των παρόχων δικτύων τηλεπικοινωνιών, τους καταναλωτές και τους κατασκευαστές σε διαρκή βάση. Ενημερώνει τακτικά την επιτροπή TCAM για το αποτέλεσμα των διαβουλεύσεων αυτών

>Αρχικό κείμενο>

2. Η γνώμη της επιτροπής TCAM ζητείται επί θεμάτων που αναφέρονται στα άρθρα 4, 5 και 7.

>Κείμενο μετά την ψηφοφορία στο ΕΚ>

2. Η γνώμη της επιτροπής TCAM ζητείται επί θεμάτων που αναφέρονται στα άρθρα 3, 4, 5 και 6. Οι ημερήσιες διατάξεις των συνεδριάσεων και τα συναφή έγγραφα δημοσιοποιούνται χωρίς καθυστέρηση, και μέσω του Ιντερνέτ.

>Αρχικό κείμενο>

3. Η γνώμη της επιτροπής TCAM δύναται να ζητηθεί, όπου απαιτηθεί, σχετικά με την αποτελεσματικότητα των καθηκόντων επιτήρησης της λειτουργίας της παρούσας οδηγίας.

>Κείμενο μετά την ψηφοφορία στο ΕΚ>

3. Η γνώμη της επιτροπής TCAM δύναται να ζητηθεί, όπου απαιτηθεί, σχετικά με την αποτελεσματικότητα των καθηκόντων επιτήρησης της λειτουργίας της παρούσας οδηγίας.

>Αρχικό κείμενο>

4. Ο αντιπρόσωπος της Επιτροπής υποβάλλει στην εν λόγω επιτροπή σχέδιο των μέτρων που πρόκειται να ληφθούν. Η συμβουλευτική επιτροπή διατυπώνει τη γνώμη της για το σχέδιο αυτό, μέσα σε προθεσμία που μπορεί να ορίσει ο πρόεδρος ανάλογα με τον επείγοντα χαρακτήρα του θέματος και, αν χρειασθεί, προβαίνει σε ψηφοφορία. Η γνώμη καταχωρείται στα πρακτικά. Επιπλέον κάθε κράτος μέλος έχει το δικαίωμα να ζητήσει να καταχωρηθεί η θέση του στα πρακτικά.

>Κείμενο μετά την ψηφοφορία στο ΕΚ>

4. Ο αντιπρόσωπος της Επιτροπής υποβάλλει στην εν λόγω επιτροπή σχέδιο των μέτρων που πρόκειται να ληφθούν. Η συμβουλευτική επιτροπή διατυπώνει τη γνώμη της για το σχέδιο αυτό, μέσα σε προθεσμία που μπορεί να ορίσει ο πρόεδρος ανάλογα με τον επείγοντα χαρακτήρα του θέματος και, αν χρειασθεί, προβαίνει σε ψηφοφορία. Η γνώμη καταχωρείται στα πρακτικά και δημοσιοποιείται χωρίς καθυστέρηση, και μέσω του Ιντερνέτ. Επιπλέον κάθε κράτος μέλος έχει το δικαίωμα να ζητήσει να καταχωρηθεί η θέση του στα πρακτικά.

>Αρχικό κείμενο>

Η Επιτροπή λαμβάνει ιδιαίτερα υπόψη τη γνώμη της συμβουλευτικής επιτροπής και την ενημερώνει για τον τρόπο με τον οποίο έλαβε υπόψη τη γνώμη αυτή.

>Κείμενο μετά την ψηφοφορία στο ΕΚ>

Η Επιτροπή λαμβάνει ιδιαίτερα υπόψη τη γνώμη της συμβουλευτικής επιτροπής και την ενημερώνει για τον τρόπο με τον οποίο έλαβε υπόψη τη γνώμη αυτή.

>Αρχικό κείμενο>

5. Η Επιτροπή έχει περιοδικές διαβουλεύσεις με τους εκπροσώπους των παρόχων των τηλεπικοινωνιακών δικτύων, με τους καταναλωτές και τους κατασκευαστές. Ενημερώνει τακτικά την επιτροπή TCAM για τα αποτελέσματα αυτών των διαβουλεύσεων.

(Τροπολογία 17)

Άρθρο 13

>Αρχικό κείμενο>

H Επιτροπή εξετάζει την εφαρμογή της παρούσας οδηγίας και υποβάλλει σχετικά έκθεση προς το Ευρωπαϊκό Κοινοβούλιο και το Συμβούλιο, καταρχάς το αργότερο έως την [31 Δεκεμβρίου 1999] και, εφεξής, ανά τριετία. Στην εν λόγω έκθεση αξιολογείται, μεταξύ άλλων, εάν θα πρέπει να διατηρηθεί το πεδίο εφαρμογής της οδηγίας ή εάν θα πρέπει να περιορισθεί λαμβανομένων υπόψη των τεχνολογικών εξελίξεων. Στην έκθεση πραγματοποιείται επισκόπηση της προόδου στην κατάρτιση συναφών εναρμονισμένων προτύπων, καθώς και οποιονδήποτε προβλημάτων που έχουν ανακύψει στην πορεία της εφαρμογής της. Στην έκθεση σκιαγραφούνται επίσης οι δραστηριότητες της επιτροπής και αξιολογείται η πρόοδος στην επίτευξη ανοικτής ανταγωνιστικής αγοράς για ΣΤΕ σε κοινοτικό επίπεδο κατά πόσο είναι ακόμη απαραίτητες οι βασικές απαιτήσεις για όλες τις κατηγορίες του καλυπτόμενου τερματικού εξοπλισμού.

>Κείμενο μετά την ψηφοφορία στο ΕΚ>

Η Επιτροπή εξετάζει την εφαρμογή της παρούσας οδηγίας και υποβάλλει σχετικά έκθεση προς το Ευρωπαϊκό Κοινοβούλιο και το Συμβούλιο, καταρχάς το αργότερο έως την [31 Δεκεμβρίου 1999] και, εφεξής, ανά τριετία. Στην εν λόγω έκθεση αξιολογείται, μεταξύ άλλων, εάν θα πρέπει να διατηρηθεί το πεδίο εφαρμογής της οδηγίας ή εάν θα πρέπει να περιορισθεί λαμβανομένων υπόψη των τεχνολογικών εξελίξεων, καθώς και ο τρόπος με τον οποίο θα πρέπει να εξελιχθεί το ρυθμιστικό πλαίσιο που διέπει την κυκλοφορία στην αγορά και τη θέση σε λειτουργία τερματικού ραδιοφωνικού και τηλεπικοινωνιακού εξοπλισμού (TPTE), προκειμένου:

α) να εξασφαλισθεί η επίτευξη συνεκτικού συστήματος σε κοινοτικό επίπεδο για κάθε τερματικό ραδιοφωνικό και τηλεπικοινωνιακό εξοπλισμό (TPTE)[semigr ]

β) να προωθηθεί η σύγκλιση του τομέα των τηλεπικοινωνιών, του οπτικοακουστικού τομέα και του τομέα της τεχνολογίας των πληροφοριών[semigr ]

>Κείμενο μετά την ψηφοφορία στο ΕΚ>

γ) να καταστεί δυνατή η εναρμόνιση των ρυθμιστικών μέτρων σε διεθνές επίπεδο. Στην έκθεση πραγματοποιείται επισκόπηση της προόδου στην κατάρτιση συναφών εναρμονισμένων προτύπων, καθώς και οποιονδήποτε προβλημάτων που έχουν ανακύψει στην πορεία της εφαρμογής της. Στην έκθεση σκιαγραφούνται επίσης οι δραστηριότητες της επιτροπής και αξιολογείται η πρόοδος στην επίτευξη ανοικτής ανταγωνιστικής αγοράς για ΤΡΤΕ σε κοινοτικό επίπεδο κατά πόσο είναι ακόμη απαραίτητες οι βασικές απαιτήσεις για όλες τις κατηγορίες του καλυπτόμενου τερματικού εξοπλισμού.

(Τροπολογία 18)

Άρθρο 14, παράγραφος 1

>Αρχικό κείμενο>

1. Τα εναρμονισμένα πρότυπα ή τα μέρη τους που έχουν προσδιορισθεί μέσω κοινών τεχνικών κανονισμών βάσει της οδηγίας 91/263/ΕΟΚ ή/και της οδηγίας 93/97/ΕΟΚ, δύνανται να χρησιμοποιηθούν ως βάση για τεκμήριο συμμόρφωσης προς τις ειδικές βασικές απαιτήσεις που αναφέρονται στο άρθρο 3, παράγραφος 2 και στο άρθρο 4, παράγραφος 1, έως ότου η Επιτροπή δημοσιεύσει στην Επίσημη Εφημερίδα των Ευρωπαϊκών Κοινοτήτων ότι δεν ισχύουν πλέον.

>Κείμενο μετά την ψηφοφορία στο ΕΚ>

1. Τα εναρμονισμένα πρότυπα ή τα μέρη τους που έχουν προσδιορισθεί μέσω κοινών τεχνικών κανονισμών βάσει της οδηγίας 91/263/ΕΟΚ ή/και της οδηγίας 93/97/ΕΟΚ, δύνανται να χρησιμοποιηθούν ως βάση για τεκμήριο συμμόρφωσης προς τις ειδικές βασικές απαιτήσεις που αναφέρονται στο άρθρο 3. Η Επιτροπή δημοσιεύει κατάλογο των αναφορών σε αυτά τα πρότυπα στην Επίσημη Εφημερίδα των Ευρωπαϊκών Κοινοτήτων, αμέσως μετά την έναρξη ισχύος της οδηγίας.

(Τροπολογία 19)

Άρθρο 16

>Αρχικό κείμενο>

Με την παρούσα οδηγία καταργούνται οι οδηγίες 91/263/ΕΟΚ και 93/97/ΕΟΚ και το ρθρο 11 της οδηγίας 93/68/ΕΟΚ.

>Κείμενο μετά την ψηφοφορία στο ΕΚ>

Με την έναρξη ισχύος της παρούσας οδηγίας, οι οδηγίες 91/263/ΕΟΚ και 93/97/ΕΟΚ και το άρθρο 11 της οδηγίας 93/68/ΕΟΚ δεν έχουν πλέον εφαρμογή επί του ΤΡΤΕ που παράγεται στην Κοινότητα ή σε εκείνες τις τρίτες χώρες που προσφέρουν αμοιβαία ή ανάλογη μεταχείριση σε ΤΡΤΕ ο οποίος παράγεται στην Κοινότητα.

Νομοθετικό ψήφισμα που αποτελεί τη γνώμη του Ευρωπαϊκού Κοινοβουλίου σχετικά με την πρόταση οδηγίας του Ευρωπαϊκού Κοινοβουλίου και του Συμβουλίου που αφορά τον συνδεδεμένο τηλεπικοινωνιακό εξοπλισμό και την αμοιβαία αναγνώριση της συμμόρφωσης του εξοπλισμού (COM(97)0257 - C4-0275/97 - 97/0149(COD))

(Διαδικασία συναπόφασης: πρώτη ανάγνωση)

Το Ευρωπαϊκό Κοινοβούλιο,

- έχοντας υπόψη την πρόταση της Επιτροπής προς το Ευρωπαϊκό Κοινοβούλιο και το Συμβούλιο, COM(97)0257 - 97/0149(COD) (( ΕΕ C 248 της 14.8.1997, σελ. 4.)),

- έχοντας υπόψη το άρθρο 189 B, παράγραφος 2, της Συνθήκης ΕΚ και το άρθρο 100Α της Συνθήκης ΕΚ, σύμφωνα με τα οποία η Επιτροπή υπέβαλε την πρόταση στο Ευρωπαϊκό Κοινοβούλιο (C4-0275/97),

- έχοντας υπόψη το άρθρο 58 του Κανονισμού του,

- έχοντας υπόψη την έκθεση της Επιτροπή Οικονομικής, Νομισματικής και Βιομηχανικής Πολιτικής (A4-0023/98),

1. εγκρίνει την πρόταση της Επιτροπής με την επιφύλαξη των τροποποιήσεων που επέφερε το Κοινοβούλιο[semigr ]

2. καλεί την Επιτροπή να τροποποιήσει αναλόγως την πρότασή της, σύμφωνα με το άρθρο 189 A, παράγραφος 2, της Συνθήκης ΕΚ[semigr ]

3. καλεί το Συμβούλιο να συμπεριλάβει, στην κοινή θέση που θα καθορίσει σύμφωνα με το άρθρο 189 Β, παράγραφος 2, της Συνθήκης ΕΚ, τις τροποποιήσεις που ενέκρινε το Κοινοβούλιο[semigr ]

4. σε περίπτωση που το Συμβούλιο προτίθεται να απομακρυνθεί από το κείμενο που ενέκρινε το Κοινοβούλιο, καλεί το Συμβούλιο να το ενημερώσει σχετικά και ζητεί να τεθεί σε εφαρμογή η διαδικασία συνεννόησης[semigr ]

5. υπενθυμίζει ότι η Επιτροπή οφείλει να υποβάλει στο Κοινοβούλιο κάθε τροποποίηση που προτίθεται να επιφέρει στην πρότασή της, όπως τροποποιήθηκε από το Κοινοβούλιο[semigr ]

6. αναθέτει στον Πρόεδρό του να διαβιβάσει την παρούσα γνώμη στο Συμβούλιο και στην Επιτροπή.